“Tə myǎnamba bəməsías báma, tə myǎbɔ bəprofɛ́d báma abé.” 16Ńdɔ a ngáloe zie á ńnam; a tsígí bɔ bidí bísə. 17Ńdɔ a ngálóm bɔ mod ósū, Yósəb yǎ bə́ ngákuan ai nyé anə́ ólɔ̌. 18Ńdɔ̄ bə́ ngáfaŋ nyé ngadag a məkǒl bə́ tīndí nye məsúŋ á kíŋ; 19a kələ kwí ámōs é mam a ngátádi kad mə ngábɔɔban, ebúg Zambá e bóbolo nyé. 20Ńdɔ ǹkúkúmá á ngālóm nə́ bə́ tīī nyē ngadag, ǹdzóe məyɔŋ a və́ə́ nye filí. 21Ńdɔ a ngátə́le nyé ńtómba ǹnén á ndá dzīē, ai ǹdzóē byə́m bíé bísə, 22ású yə̄ nə́ á lad ai miǹtómba á kpím ai nâ á yə́gələ mvindí bod dzíé fəg.